Eletrolisi

A-i é dij lìquid ch'a l'han la propietà che, an fongandje andrinta doi elétrod metàlich lijà ai doi pòlo ëd na sorgiss elétrica, a së stabiliss na corent elétrica ant ël lìquid e ant l'istess temp ël lìquid a subiss na dëscomposission chìmica.
Ës fenòmeno a l'é dit eletrolisi.
L'elétrod a travers dël qual la corent a riva ant ël lìquid a l'é l' ànod, l'elétrod d'anté ch'a seurt a l'é ël càtod; ël lìquid a l'é n'eletrolita.
J'eletrolita a son j'àcid, le base e le sal, dëslijà ant l'eva o an chèich àutr lìquid coma l'aceton, opura portà a lë stat lìquid për fusion.

Ij prodot ëd la dëscomposission a comparisso mach a la surfassa dj'elétrod, e mai ant la massa midema dël lìquid.

 Le reassion secondarie 
Soens ij prodot ëd la dëscomposission eletrolìtica a peulo reagì, an sj'elétrod o an sël solvent.
Coste reassion a son dite reassion secondarie.

 Aplicassion ëd l'eletrolisi 
Për eletrolisi as peul prontesse ël sòdio, an eletrolisand ël clorur ëd sòdio fondù NaCl antra un càtod ëd fer, anté ch'as pòsa ël sòdio Na, e n'ànod ëd carbon, a la surfassa dël qual as lìbera ël clòr Cl.

D'àutre aplicassion a përmëtto d'arvestì j'oget ëd sutij seuli metàlich, an realisand parèj la doradura, l'argentadura, la bronzadura, ël nichelage.

Categorìa:Fìsica